cyanic-selkie/wikianc huggingface dataset:
ΑΣ Γκούμπιο 1910
Εξωτερικοί σύνδεσμοι
Κατηγορία:Ποδοσφαιρικές ομάδες Ιταλίας Κατηγορία:Ιδρύσεις ποδοσφαιρικών ομάδων το 1910
Στάδιο Ελ Σαδάρ
Το στάδιο Ελ Σαδάρ (ισπανικά: El Sadar), πρώην Ρέινο ντε Ναβάρρα (Estadio Reyno de Navarra) βρίσκεται στην πόλη Παμπλόνα στην Ναβάρρα της Ισπανίας. Είναι η έδρα της Οσασούνα. Έχει χωρητικότητα 23.576 θεατές, χτίστηκε το 1969.
Εξωτερικοί σύνδεσμοι
Κατηγορία:Στάδια ποδοσφαίρου στην Ισπανία Γηπεδο Ελ Σαδαρ
Purble Place
Το Purble Place είναι συλλογή βιντεοπαιχνιδιών της Microsoft για υπολογιστές, που προορίζεται για παιδιά ηλικίας άνω των 6 ετών. Το παιχνίδι πρωτοεμφανίστηκε στην έκδοση 5219 των Windows Vista, και περιλαμβάνεται και στα Windows 7.
Παιχνίδια
Το παιχνίδι αποτελείται από 3 σημεία το Purble Pairs, το Comfy Cakes και το Purble Shop:
Παραπομπές
Κατηγορία:Αποκλειστικότητες των Windows Κατηγορία:Βιντεοπαιχνίδια του 2005 Κατηγορία:Παιχνίδια της Microsoft Κατηγορία:Windows 7 Κατηγορία:Windows Vista
1853 Μάκελροϋ
Ο Μάκελροϋ (McElroy) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,5. Ανακαλύφθηκε το 1957 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού βιολόγου και βιοχημικού Γουίλιαμ Μάκελροϋ (William David McElroy, 1917-1999).
Φυσικά χαρακτηριστικά
Η μέση διάμετρος του Μάκελροϋ εκτιμάται σε 21,14 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,249 ± 0,026. Ο Μάκελροϋ περιστρέφεται γύρω από τον εαυτό του μία φορά κάθε 8 ώρες και 1 λεπτό.
Εξωτερικοί σύνδεσμοι
Μακελρου
Αντασί
Ο Αντασί (περί το 1720 - 1700 π.Χ.) ήταν ο τελευταίος από τους επτά σφετεριστές βασιλιάδες που αναφέρονται "χωρίς πατέρα". Ήταν ο ιδρυτής της εθνικής δυναστείας της Ασσυρίας, ο οποίος κατάφερε να παγιώσει τη βασιλική εξουσία σε κληρονομική για τους απογόνους του αφού πρώτα αγωνίστηκε 6 χρόνια για να κερδίσει τον θρόνο από τους υπόλοιπους σφετεριστές. Ο βασιλιάς της Ασσυρίας Εσαραδδών και οι γιοί του Ασσουρμπανιπάλ και Σαμάς σουμ ουκίν τον τιμούσαν ως τον μεγάλο τους πρόγονο στον οποίο χρωστάνε ακόμα και την δική τους βασιλική εξουσία. Η εθνική δυναστεία της Ασσυρίας ονομάστηκε δυναστεία των Αντασιδών, τον διαδέχθηκε ο γιος του Μπελ μπανί.
Πηγές
Κατηγορία:Βασιλείς της Ασσυρίας Κατηγορία:Ασσυρία
Περικλής Α. Ντάλτας
Ο '''Περικλής Α. Ντάλτας''', γεννημένος στο Νέο Φάληρο το 1943, είναι Έλληνας κοινωνιογλωσσολόγος. Δίδαξε επί σειρά ετών Θεωρία και Διδακτική της Μετάφρασης στο Ιόνιο Πανεπιστήμιο. Τα ερευνητικά του ενδιαφέροντα εντοπίζονται στην κοινωνική μεταβλητότητα της ελληνικής γλώσσας, στις κοινωνικές απόψεις του μεταφραστικού εγχειρήματος και στη γλωσσική διφυΐα δημοτικής-καθαρεύουσας.
Σπουδές – Επαγγελματική πορεία
Μαθήτευσε στην Ιωνίδειο Πρότυπο Σχολή Πειραιά και έκανε προπτυχιακές σπουδές ως υπότροφος του Ιδρύματος Κρατικών Υποτροφιών (Ι.Κ.Υ.) στο Τμήμα Αγγλικής Φιλολογίας του Πανεπιστημίου Αθηνών (1961-1966). Πήρε μεταπτυχιακό δίπλωμα (Μ.Α.) γλωσσολογίας και διδασκαλίας της Αγγλικής ως ξένης γλώσσας από το Πανεπιστήμιο Leeds της Αγγλίας (1973), και από το ίδιο Πανεπιστήμιο, όπου σπούδασε με υποτροφία του Ι.Κ.Υ., ανακηρύχθηκε διδάκτωρ με ειδικότητα στην Κοινωνιογλωσσολογία (1979). Εργάστηκε υπό τη διεύθυνση του καθηγητή Γιάγκου Σιώτη στην ίδρυση και στελέχωση του Κέντρου Μετάφρασης και Διερμηνείας (ΚΕ.ΜΕ.ΔΙ., 1977-1982), που στεγάστηκε στο Μέγαρο Καποδίστρια της Κέρκυρας αλλά καταργήθηκε από την κυβέρνηση Ανδρέα Παπανδρέου. Στη συνέχεια, ως Μόνιμος Πάρεδρος του Παιδαγωγικού Ινστιτούτου, διατέθηκε στο Ιόνιο Πανεπιστήμιο και δίδαξε Θεωρία και Διδακτική της Μετάφρασης στο Τμήμα Ξένων Γλωσσών, Μετάφρασης και Διερμηνείας. Δίδαξε επίσης Κοινωνιογλωσσολογία ως Επίκουρος Καθηγητής στο Πανεπιστήμιο Ιωαννίνων (1990-1997) και υπήρξε Επισκέπτης Καθηγητής στο Πανεπιστήμιο Κύπρου (2003). Αφυπηρέτησε ως Επί τιμή Μόνιμος Πάρεδρος του Παιδαγωγικού Ινστιτούτου.
Επιστημονικό έργο
Ο Ντάλτας αποδέχεται τη μεταβλητότητα ως θεμελιώδες χαρακτηριστικό των φυσικών γλωσσών. Επικεντρώνεται όμως όχι στην καθιερωμένη ποσοτικοποίηση των γλωσσικών μεταβολών (William Labov, R.W. Fasold, D. Sankoff), ούτε μάλιστα στην ποιοτικοποίησή τους (J.R. Firth, J.J. Gumperz κ.ά.), αλλά στην αναζήτηση σταθερών τύπων μεταβλητότητας, όπως τέτοιοι τύποι εντοπίστηκαν ως «κρεολικά φαινόμενα» (= γλωσσικός μιγαδισμός) από τον D. DeCamp και τον C.-J.N. Bailey Έτσι ιδωμένη η Κοινωνιογλωσσολογία υπερβαίνει μια πρώτη φάση στατιστικών-ποσοτικών μετρήσεων, μεταβαίνει σε μια δεύτερη φάση θεωρητικής κατανόησης, για να οδηγηθεί σε μια φάση τυποποίησης-σταθεροποίησης της χαώδους ποικιλίας των γλωσσικών μεταβολών.
Επιπλέον ο Ντάλτας εμβαθύνει στην πραγματολογική αντιμετώπιση των γλωσσικών φαινομένων, η οποία υποστηρίζει ότι δεν αρκεί η μελέτη της γλωσσικής δομής ως θεμέλιου της επικοινωνίας, γιατί τα γλωσσικά φαινόμενα οφείλουν να ερμηνεύονται σε σχέση προς το εκάστοτε περιβάλλον, μέσα στο οποίο εμφανίζονται. Βασικές υπό εξέταση έννοιες αποβαίνουν: το επικοινωνιακό περιβάλλον, το πλαίσιο αναφοράς, η διαλογική δομή και οι περιβαλλοντικές ενδείξεις.
Βασισμένος στις κοινωνιογλωσσικές του διαγνώσεις ο Ντάλτας αναπτύσσει και τη Διδακτική της μετάφρασης. Το μεταφραστικό εγχείρημα νοείται ως διαμεσολάβηση ανάμεσα σε δύο ετερόγλωσσες κοινωνίες, ως δυνατότητα αποκατάστασης της γλωσσικής ενότητας ανάμεσα στους λαούς. Τα εφόδια που καλείται να προσλάβει ο επίδοξος μεταφραστής δεν έχουν ποσοτικό χαρακτήρα (εξάσκηση σε μεγάλο πλήθος κειμένων διαφορετικής δυσκολίας ή θεματικής), γιατί «από ποσοτική άποψη η εκπαίδευση του μεταφραστή είναι κατ’ ανάγκη ελλειμματική». Οι μεταφραστές καλούνται κατά συνέπεια να αναπτύξουν μεταφραστικές δεξιότητες ποιοτικού χαρακτήρα
Εργογραφία
Βιβλία:
Άρθρα :
Μεταφραστικό έργο:
Παραπομπές
Κατηγορία:Έλληνες πανεπιστημιακοί Κατηγορία:Έλληνες μεταφραστές Κατηγορία:Έλληνες γλωσσολόγοι Κατηγορία:Κοινωνιογλωσσολογία
Μάικλ Μπατίστ
Ο Μάικλ Μπατίστ (Michael James "Mike" Batiste), (Λος Άντζελες, 21 Νοεμβρίου 1977) είναι Αμερικανός πρώην καλαθοσφαιριστής και νυν προπονητής των Χιούστον Ρόκετς. Έχει ύψος 2,04 μ. και αγωνιζόταν ως πάουερ φόργουορντ και σέντερ. Αγωνίστηκε στην Ελλάδα για τον Παναθηναϊκό για δέκα σεζόν, όντας ο μακροβιότερος ξένος στην ιστορία της ομάδας, κατακτώντας συνολικά 19 τίτλους. Αποτέλεσε έναν από τους καλύτερους σέντερ στην ιστορία της Ευρωλίγκα και του Ελληνικού Πρωταθλήματος, καθώς και τον πρώτο επιτυχημένο undersized σέντερ στη νέα εποχή της καλαθοσφαίρισης σε ευρωπαϊκό επίπεδο.
Αθλητής
Γεννήθηκε στο Λος Άντζελες της Καλιφόρνιας. Είναι απόφοιτος του κολεγίου Αριζόνα Στέιτ. Τη σεζόν 1997-1998 ήταν πρώτος στην περιφέρεια του Κολεγίου του (την Pacific Ten) σε κοψίματα και τη σεζόν 1998-1999 ήταν στους επίλεκτους της Pacific Ten.
Ξεκίνησε την επαγγελματική του καριέρα από την Βελγική Σαρλερουά την σεζόν 2000-01 με την οποία αγωνίστηκε και στην Ευρωλίγκα, έχοντας 16,1 πόντους και 92 ριμπάουντ. Τη σεζόν 2001-02 αγωνίστηκε στην Ιταλική Μπιέλα.
Τη σεζόν 2002-2003 αγωνίστηκε σε 75 αγώνες του NBA με την φανέλα των Μέμφις Γκρίζλις, έχοντας πολύ καλή παρουσία με μέσο όρο 6,4 πόντους και 3,4 ριμπάουντ.
Τη σεζόν 2003-2004 εντάχθηκε στον Παναθηναϊκό με τον οποίο μεταξύ άλλων στέφθηκε και πρωταθλητής Ευρώπης το 2007, το 2009 και το 2011. Με την ομάδα του Παναθηναϊκού έγραψε ιστορία, καθώς έγινε ο πρώτος Αμερικάνος παίκτης που κατακτά τρεις φορές την Ευρωλίγκα, ξεπερνώντας τον Μπομπ Μορς και τον Άντονι Πάρκερ. Υπήρξε ο κορυφαίος σέντερ στην Ευρώπη από το 2008 μέχρι το 2011 συνθέτοντας με τον φίλο του και συμπαίκτη Δημήτρη Διαμαντίδη, ένα από τα καλύτερα δίδυμα pick and roll στην ιστορία του ευρωπαϊκού μπάσκετ, όπως έχει δηλώσει και ο πρώην προπονητής τους στον Παναθηναϊκό, Ζέλιμιρ Ομπράντοβιτς. Το 2010 πραγματοποίησε μια πολύ καλή χρονιά και αναδείχτηκε MVP του ελληνικού πρωταθλήματος, μέλος της καλύτερης πεντάδας και MVP των ελληνικών τελικών που βρήκαν τον Παναθηναϊκό πρωταθλητή. Επίσης, ήταν στους 50 υποψήφιους για να βρεθεί στην καλύτερη ομάδα της Ευρωλίγκα για την δεκαετία 2000-2010, δεν κατάφερε ωστόσο να μπει στην τελική δεκάδα.
Το καλοκαίρι του 2012 άφησε τον Παναθηναϊκό μετά από 9 συνεχόμενες σαιζόν, αφού αρνήθηκε την πρόταση των πρασίνων για ανανέωση και υπέγραψε συμβόλαιο με την τούρκικη Φενερμπαχτσέ, με την οποία κέρδισε ένα κύπελλο Τουρκίας το 2013. Στην επιστροφή του στο ΟΑΚΑ ως αντίπαλος του Παναθηναϊκού, έτυχε θερμής υποδοχής από τους φιλάθλους και βραβεύτηκε από τον Παύλο Γιαννακόπουλο, ιστορικό ηγέτη της ΚΑΕ.
Το καλοκαίρι του 2013 επέστρεψε στον Παναθηναϊκό, μετά από ένα χρόνο απουσίας, καθώς συμφώνησε να κλείσει την καριέρα του στην ομάδα που με την οποία καθιερώθηκε, κατακτώντας μάλιστα το νταμπλ (Πρωτάθλημα και Κύπελλο 2014). Αυτή η σεζόν ήταν και η τελευταία της επιτυχημένης δέκα τετραετούς καριέρας του.
Στις 13 Οκτωβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020, στην Ευρωλίγκα, ωστόσο δεν βρέθηκε στην τελική δεκάδα. Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας δεύτερος σε ψήφους του κοινού με ποσοστό 89.90%.
Προπονητής
Μετά το τέλος της καριέρας ως αθλητής το 2014, αποφάσισε να ασχοληθεί με την προπονητική. Από το 2014 μέχρι το 2016 υπήρξε βοηθός προπονητή στη θυγατρική των Κλίβελαντ Καβαλίερς, στο NBDL (αναπτυξιακή λίγκα του NBA) στους Κάντον Τσαρτζ. Το καλοκαίρι του 2016 υπέγραψε συμβόλαιο με τους Μπρούκλιν Νετς στο ΝΒΑ, ως προπονητής των σέντερ της ομάδας.
Το καλοκαίρι του 2017 ανέλαβε πόστο ως βοηθός προπονητή για πρώτη φορά στην καριέρα του στην ομάδα των Σάρλοτ Χόρνετς.
Τον Ιούνιο του 2018 εντάχθηκε στο προπονητικό τιμ των Ορλάντο Μάτζικ. Το 2021, μετά την αποχώρηση του προπονητή Στιβ Κλίφορντ, αποχώρησε από το τιμ των Μάτζικ.
Στις 16 Οκτωβρίου 2021, ενσωματώθηκε στο τεχνικό επιτελείο του Ουές Άνσελντ Τζούνιορ για τους Ουάσινγκτον Ουίζαρντς.
Στις 4 Ιουλίου 2022, πήρε μεταγραφή στους Χιούστον Ρόκετς και εντάχθηκε στο επιτελείο του Στίβεν Σάιλας.
Εκτός παρκέ
Το 2012 κυκλοφόρησε την αυτοβιογραφία του, με τίτλο Μάικ Μπατίστ – Η ιστορία ενός πρωταθλητή. Είναι παντρεμένος και έχει ένα υιό.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Αμερικανοί προπονητές καλαθοσφαίρισης Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Σπιρού Σαρλεουά Κατηγορία:Καλαθοσφαιριστές Παλλακανέστρο Μπιέλλα Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Φενέρμπαχτσε Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές ιταλικών συλλόγων
Εκκλησία Νοτρ-Νταμ (Σουπίρ)
Η Εκκλησία Νοτρ-Νταμ (γαλλικά: Église Notre-Dame) είναι εκκλησία η οποία βρίσκεται στο Σουπίρ της Γαλλίας.
Τοποθεσία
Η εκκλησία ευρίσκεται εντός της κοινότητας του Σουπίρ, στον νομό της Αιν.
Παραπομπές
Σουπιρ Νοτρ-Νταμ Σουπιρ Νοτρ-Νταμ Κατηγορία:Ιστορικά μνημεία στην Αιν Κατηγορία:Ιστορικά μνημεία κατηγοριοποιημένα το 1920 Σουπιρ
Σύστημα απογραφής
Ορισμός
Ένα σύστημα απογραφής (inventory system) είναι ένα σύστημα το οποίο καλύπτει όλες τις πτυχές της διαχείρισης των αποθεμάτων της εταιρείας. Αυτές είναι η αγορά, η λήψη, η παρακολούθηση, η διαχείριση αποθήκευσης και αποθεματοποίησης, ο κύκλος εργασιών και η αναδιάταξη. Αυτές οι λειτουργίες πρέπει να εκτελούνται με τη σειρά, προκειμένου να έχουν μια καλή διαχείριση του συστήματος ελέγχου της απογραφής. Τα ηλεκτρονικά συστήματα ελέγχου απογραφής επιτρέπουν την ολοκλήρωση των διαφόρων λειτουργικών υποσυστημάτων που αποτελούν μέρος της διαχείρισης των αποθεμάτων σε ένα ενιαίο συνεκτικό σύστημα.
Χρήσιμοι σύνδεσμοι
Κατηγορία:Πληροφοριακά συστήματα Συστημα απογραφης Κατηγορία:Εφοδιαστική
Ασούρ Νιραρί Β΄
Ο Ασούρ Νιραρί Β', βασιλιάς της Ασσυρίας (1424 π.Χ. - 1418 π.Χ.), γιος και διάδοχος του βασιλιά της Ασσυρίας Ενλίλ Νασίρ Β'.
Πηγές
Κατηγορία:Βασιλείς της Ασσυρίας Κατηγορία:Ασσυρία
Ενλίλ Νασίρ Β΄
Ο Ενλίλ Νασίρ Β', ήταν βασιλιάς της Ασσυρίας (1430 π.Χ. - 1424 π.Χ.) μικρότερος γιος του βασιλιά της Ασσυρίας Ασούρ Ραμπί Α'. Ανέβηκε στον θρόνο αφού πρώτα ανέτρεψε τον μεγαλύτερο αδελφό του Ασούρ ναντίν αχέ Α'
Πηγές
Κατηγορία:Βασιλείς της Ασσυρίας
Ταρατόρ
thumb|Ταρατόρ Το ταρατόρ (κυριλλικά таратор) ή ταλαττούρι (στην Κύπρο) είναι μια κρύα σούπα, χαρακτηριστική της βαλκανικής και ιδιαίτερα της βουλγαρικής κουζίνας, που σερβίρεται συνήθως πριν το κυρίως πιάτο το καλοκαίρι.
Η συνταγή
Για να φτιάξουμε ταρατόρ θα χρειαστούμε γιαούρτι, νερό, λεπτοκομμένο ή τριμμένο στον τρίφτη αγγουράκι, σπορέλαιο ή ελαιόλαδο, αλάτι, άνηθο και λιωμένο ή ψιλοκομμένο σκόρδο. Πολλοί προσθέτουν και χτυπημένα καρύδια ή ξύδι, αν το γιαούρτι δεν είναι αρκετά ξινό.
Συναντώνται επίσης και παραλλαγές της σούπας, φτιαγμένες χωρίς γιαούρτι ή η αναφερόμενη και ως «ξηρή ταρατόρ», που φτιάχνεται χωρίς την προσθήκη νερού, μόνο με γιαούρτι. Παρόμοια είναι και η συνταγή της «χειμερινής» σαλάτας σνεζάνκα που σημαίνει Χιονάτη (κυριλλικά Снежанка) και φτιάχνεται με αποξηραμένο γιαούρτι, φρέσκα αγγουράκια ή τουρσί. Η παρασκευή της σούπας είναι εύκολη, καθώς χρειάζεται μόνο ανακάτεμα των προϊόντων και συντήρηση στο ψυγείο. Αναλυτικότερα, χρησιμοποιούμε μισό κιλό γιαούρτι για κάθε ένα αγγουράκι, ενώ διαλύουμε δύο μέρη γιαούρτι σε τρία μέρη νερό.
Κατανάλωση και σερβίρισμα
Η σούπα ταρατόρ σερβίρεται κρύα, συνήθως από το ψυγείο και πριν το κυρίως γεύμα, ως ορεκτικό. Κάποιοι τη σερβίρουν ως γαρνιτούρα και ως σαλάτα. Συναντάται και ως «διαλύτης» για υψηλής περιεκτικότητας αλκοολούχα ποτά, όπως η μαστίχα (ανάλογο του ούζου) και το ρακί, οπότε σερβίρεται σε ποτήρι. Η «ξηρή ταρατόρ» σερβίρεται αποκλειστικά ως γαρνιτούρα ή ως σαλάτα.
Σημειώσεις
Κατηγορία:Κρύες σούπες Κατηγορία:Βουλγαρική κουζίνα Κατηγορία:Κυπριακή κουζίνα
Elio e le Storie Tese
"Έλιο ε λε στόριε τεσε" (Elio e le Storie Tese) είναι ιταλικό μουσικό συγκρότημα από το Μιλάνο που ιδρύθηκε από τον Στέφανο Μπελισάρι (ψευδονύμου Έλιο) το 1980. Βασική τους επιρροή, τόσο σε στίχους όσο και σε μουσική αποτελεί ο Φρανκ Ζάππα.
Κατηγορία:Ιταλικά μουσικά συγκροτήματα
1854 Σκβορτσόφ
Ο Σκβορτσόφ (Skvortsov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1968 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Εβγκένι Φ. Σκβορτσόφ (Евгений Фёдорович Скворцов, 1882-1952).
Φυσικά χαρακτηριστικά
Η μέση διάμετρος του Σκβορτσόφ εκτιμάται σε .. χιλιόμετρα περίπου. Ο Σκβορτσόφ περιστρέφεται γύρω από τον εαυτό του μία φορά κάθε 55 ως 100 ώρες περίπου, μία πολύ αργή περιστροφή για αστεροειδή.
Εξωτερικοί σύνδεσμοι
Σκβορτσοφ
Ιμπολόουα
Σύμφωνα με την απογραφή του 2008 έχει 116.851 κατοίκους. Στην ευρύτερη περιοχή καλλιεργείται κακάο όπου είναι και η κυριότερη ασχολία των κατοίκων.
Η περιοχή όταν κατακτήθηκε από τους Γερμανούς τον 19ο αιώνα κατοικούνταν από τη φυλή Μπουλού.
Παραπομπές
Κατηγορία:Πόλεις του Καμερούν
Ασούρ ναντίν αχέ Α΄
Ο Ασούρ ναντίν αχέ Α', ήταν βασιλιάς της Ασσυρίας (1450 π.Χ. - 1430 π.Χ.), μεγαλύτερος γιος και διάδοχος του βασιλιά της Ασσυρίας Ασούρ Ραμπί Α'. Ανατράπηκε από τον αδελφό του Ενλίλ Νασίρ Β'.
Πηγές
Κατηγορία:Βασιλείς της Ασσυρίας Κατηγορία:Ασσυρία
FIBA Oceania
Η FIBA Oceania είναι μια επιτροπή εντός της Διεθνούς Ομοσπονδίας Καλαθοσφαίρισης (FIBA). Αποτελεί μια από τις πέντε ηπειρωτικές ζώνες της FIBA. Η FIBA Oceania είναι υπεύθυνη για την οργάνωση και τη διακυβέρνηση των μεγάλων διεθνών διοργανώσεων στην Ωκεανία. Απαρτίζεται από 21 oμοσπονδίες μέλη και έχει την έδρα της στο Σάουθπορτ της Γκόλντεν Κόαστ στην Κουίνσλαντ της Αυστραλίας. Ο σημερινός εκλεγμένος πρόεδρος της FIBA Oceania είναι ο Μπομπ Έλφινστον από την Αυστραλία.
Θόδωρος Καρυπίδης
Ο Θόδωρος Καρυπίδης (23 Μαΐου 1979) είναι Έλληνας επιχειρηματίας, μεγαλομέτοχος και ιδιοκτήτης της ΠΑΕ Άρης.
Επιχειρήσεις
Το 2014, αγόρασε την αλυσίδα σούπερ μάρκετ Αρβανιτίδης σε συνεργασία με την Carrefour Μαρινόπουλος. Τον Απρίλιο του 2016, η εταιρεία κατέθεσε αίτηση για να υπαχθεί στο άρθρο 99 του Πτωχευτικού Κώδικα, με σκοπό να ρυθμιστούν τα χρέη της εταιρείας.
Ενασχόληση με το ποδόσφαιρο
Τον Σεπτέμβριο του 2015, ανέλαβε χρέη εφόρου στην ομάδα του Άρη Θεσσαλονίκης, ο οποίος αγωνιζόταν στην γ' εθνική κατηγορία. Λόγω του ότι οι "κίτρινοι" ήταν ερασιτεχνικό σωματείο σε αυτή την κατηγορία, κατάφερε να διατηρήσει την προεδρία και της ομάδας της Βέροιας. Το καλοκαίρι του 2016 αφού αποσύρθηκε από την προεδρία και τίς μετοχές της ΠΑΕ Βέροια, ο Καρυπίδης καλύπτοντας με 1,2 εκατομμύρια ευρώ το ΜΚ της νεοσύστατης ΠΑΕ Άρης έγινε ο μεγαλομέτοχος των κιτρινόμαυρων. Μετά την εγγραφή της ΠΑΕ Άρης στο ΓΕΜΗ, ο Θόδωρος Καρυπίδης έγινε και τυπικά ο ιδιοκτήτης της ομάδας.
Παράλληλα, είναι πρόεδρος και ποδοσφαιριστής της ερασιτεχνικής ομάδας του ΑΣ Ειρηνούπολης.
Πηγές
Κατηγορία:Έλληνες πρόεδροι αθλητικών συλλόγων Α Κατηγορία:Έλληνες επιχειρηματίες
1855 Κορόλεφ
Ο Κορόλεφ (Korolev) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του στη μνήμη του πρωτοπόρου των σοβιετικών διαστημικών πυραύλων μηχανικού Σεργκέι Κορολιόβ.
Φυσικά χαρακτηριστικά
Τα κυρίως φυσικά χαρακτηριστικά του Κορόλεφ είναι άγνωστα. Ο Κορόλεφ περιστρέφεται γύρω από τον εαυτό του μία φορά κάθε 4 ώρες 39 λεπτά και 24,5 δευτερόλεπτα.
Εξωτερικοί σύνδεσμοι
Κορολεφ
Κουρτ Λούντκβιστ
Ο Κουρτ Λούντκβιστ (Λαντσκρούνα, 20 Νοεμβρίου 1914 – 26 Μαρτίου 1976) ήταν Σουηδός αθλητής του άλματος εις ύψος.
Γεννήθηκε το 1914 στη Λαντσκρούνα και ήταν αθλητής της Ρέντμπεργκσλιντς ΙΚ. Στο Σουηδικό πρωτάθλημα στίβου κατέκτησε το χρυσό μετάλλιο πέντε φορές (1933, 1935, 1936, 1937, 1938) και το χάλκινο μετάλλιο τρεις φορές (1939, 1941, 1942). Στις 28 Αυγούστου του 1937 (στο Σουηδικό πρωτάθλημα στίβου στο Γκέτεμποργκ ), πέτυχε νέο σουηδικό ρεκόρ με άλμα 1,98 μ. , το οποίο διατηρούσε από το 1925 (1,95 μ.) ο Καρλ Έστερμπεργκ.
Με την εθνική ομάδα στίβου της Σουηδίας συμμετείχε στο Ευρωπαϊκό πρωτάθλημα του Παρισιού το 1938 όπου κατέκτησε το χρυσό μετάλλιο στο άλμα εις ύψος (1,97 μ.). Ο Λούντκβιστ ήταν επίσης ο πρώτος Σουηδός Ευρωπαίος πρωταθλητής στα αγωνίσματα αλμάτων και ο δεύτερος Σουηδός Ευρωπαίος πρωταθλητής στα αγωνίσματα αλμάτων και ρίψεων μετά τον Χάραλντ Άντερσον.
Το 1939 στους Διεθνείς αγώνες στίβου Φινλανδίας-Σουηδίας στη Στοκχόλμη κατέκτησε την 3η θέση στο άλμα εις ύψος (1,93 μ.).
Δύο Χωριά Τήνου
μικρογραφία|εναλλ.=Θέα προς το Λιμάνι, την πόλη της Τήνου και τη Σύρο|260x260εσ|Θέα προς το Λιμάνι, την πόλη της Τήνου και τη Σύρο μικρογραφία|εναλλ.=Θέα προς Δήλο, Μύκονο, Αντίπαρο και Πάρο|263x263εσ|Θέα προς Δήλο, Μύκονο, Αντίπαρο και Πάρο μικρογραφία|εναλλ.=Η κεντρική πλατεία|262x262εσ|Η κεντρική πλατεία
Κουρτ Λούντκβιστ
Για τα επιτεύγματά του, του δόθηκε το τιμητικό βραβείο Stora Grabbars och Tjejers Märke για τον κλασικό αθλητισμό το 1936 (ο 87ος αποδέκτης του βραβείου). Μετά τον Β΄ Παγκόσμιο Πόλεμο, ο Λούντκβιστ δεν αγωνίστηκε σε μεγάλες διεθνείς διοργανώσεις. Πέθανε στις 26 Μαρτίου 1976 σε ηλικία 61 ετών.
Βιβλιογραφία
Κατηγορία:Σουηδοί αθλητές του στίβου Κατηγορία:Κάτοχοι μεταλλίων του Σουηδικού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Δύο Χωριά Τήνου
Τα Δύο Χωριά είναι χωριό της Τήνου με 40 κατοίκους (απογραφή 2011). Βρίσκεται 8,5 χλμ. ΒΑ της πόλης της Τήνου, στο νότιο μέρος του νησιού σε υψόμετρο 430 μέτρων περίπου, στη νοτιοανατολική πλαγιά του Κεχροβουνίου. Αποτελεί μαζί με τα χωριά Αρνάδος (49 κ.), τη Λυχναφτιά (6 κ.), τη Μονή Κοιμήσεως Θεοτόκου Κεχροβουνίου (23 κ.), τον Όρμο του Αγίου Ιωάννου (50 κ.) και το Φερό Χωριό (6 κ.) την Τοπική Κοινότητα των Δύο Χωριών, που από το 1997, αρχικά με το Σχέδιο Καποδίστριας και αργότερα με το Πρόγραμμα Καλλικράτης, υπάγεται διοικητικά στον Δήμο Τήνου. Διακρίνεται για τη μεσαιωνική κυκλαδίτικη αρχιτεκτονική, τη φυσική ομορφιά και τη θέα του.
Ιστορία
Ονομάστηκε Δύο Χωριά γιατί κάποτε ήταν δύο ξεχωριστοί οικισμοί, ο καθένας με τη δική του εκκλησία, που τους χώριζε μια ρεματιά, οι οποίοι λόγω της επέκτασής τους ενώθηκαν σε ένα χωριό. Νότια βρίσκεται ο ναός της Κοιμήσεως της Θεοτόκου και στα βόρεια ο ναός του Αγίου Ιωάννη του Θεολόγου. Ακόμα και σήμερα οι κάτοικοι χρησιμοποιούν τα τοπωνύμια «Πάνω χωριό» και «Κάτω χωριό».
Δεν υπάρχουν ιστορικές αναφορές για τους παλιούς οικισμούς που τώρα αναφέρονται ως Πάνω και Κάτω. Για πρώτη φορά, ο Ενετός Φραντσέσκο Μπαζιλικάτα, το 1630 αναφέρει το χωριό με το όνομα «Δύο Χωριά». Αργότερα ο Γάλλος ακαδημαϊκός, ο Ζοζέφ Πιτόν ντε Τουρνεφόρ, απεσταλμένος του Λουδοβίκου ΙΔ’, στην Ελλάδα περί το 1700, κατατάσσει τα Δύο Χωριά (τα ονομάζει Diocarea) στα 43 μεγαλύτερα χωριά του νησιού. Ο Αντώνιος Μοσχάτος στην «ΠΕΡΙ ΝΗΣΟΥ ΤΗΝΟΥ ΠΡΑΓΜΑΤΕΙΑΝ ΙΣΤΟΡΙΚΗΝ», που εκδόθηκε το 1855, αναφέρει για τα Δύο Χωριά ότι κατοικούνταν από 180 ορθόδοξες οικογένειες, οι οποίες στο σύνολο αριθμούσαν 900 κατοίκους.
Μετά τη δημιουργία του νέου Ελληνικού Κράτους, η Επαρχία Τήνου απαρτιζόταν από τους Δήμους Τήνου, Πανόρμου, Περαίας και Σωσθενίου. Όπως αναφέρει ο Ι.Νουχάκης, το 1834 τα Δύο Χωριά υπάγονταν στον δήμο Τήνου. Μετά την επέκταση της Ελλάδος, το 1912 και μέχρι το 1997, οι επαρχίες χωρίζονται σε κοινότητες και τα Δύο Χωριά μαζί με το Αρνάδο και τη Μονή Κοιμήσεως Θεοτόκου Κεχροβουνίου υπάγονται στην Κοινότητα των Δύο Χωριών.
Γενικά
Στο Κάτω χωριό είναι κτισμένος ο Ιερός Ναός της Παναγίας, τρίκλητη Βασιλική αφιερωμένη στην Κοίμηση της Θεοτόκου με υπερυψωμένο το μεσαίο κλίτος. Η παλαιότητα του ναού, που αρχικά ήταν μικρότερος, αποκαλύπτει και την ύπαρξη του χωριού από τα μεσαιωνικά χρόνια. Για πρώτη φορά αναφέρεται γραπτά περί το 1700, επί ενετοκρατίας, όταν συντάχθηκε κτηματολόγιο των εκκλησιών της Τήνου. Γύρω στο 1840 έγινε ανακαίνιση, με διεύρυνση στα δύο πλαϊνά κλίτη και επέκτασή κατά μήκος. Η τελευταία ανακαίνιση έγινε το 1972, χωρίς επέμβαση στο μέγεθος και τη μορφή του.
Στο χωριό λειτουργεί εργαστήριο μαρμαρογλυπτικής, που τα έργα του κοσμούν δημόσιους και ιδιωτικούς χώρους, κυρίως της Τήνου.
Εξωτερικοί σύνδεσμοι
Κατηγορία:Χωριά της Τήνου
Ασούρ Ραμπί Α΄
Ο Ασούρ Ραμπί Α', βασιλιάς της Ασσυρίας (1473 π.Χ. - 1450 π.Χ.) μικρότερος γιος του βασιλιά της Ασσυρίας Ενλίλ Νασίρ Α'. Κατέλαβε τον θρόνο με πραξικόπημα από τον ανιψιό του Ασούρ Σαντουνί.
Γρύλος
Ο γρύλος είναι ένα ορθόπτερο έντομο που ανήκει στην οικογένεια Γρυλλίδες (Gryllidae)  και μοιάζει πολύ με μικρή ακρίδα. Διαθέτει κεραίες και τα αρσενικά παράγουν έναν χαρακτηριστικό ήχο, τρίβοντας τα έλυτρα που φέρουν στις άκρες των πτερύγων τους. Υπάρχουν γύρω στα 900 είδη γρύλων, κυρίως στις τροπικές χώρες.
Τροφή και αναπαραγωγή
Τα έντομα είναι παμφάγα και τρέφονται με οργανικές ουσίες και μύκητες. Μπορεί να φάνε και νεκρούς γρύλους αν δεν έχουν διαθέσιμη άλλη πηγή τροφής. Ζευγαρώνουν στα τέλη του καλοκαιριού και γεννούν αυγά, τα οποία εκκολάπτονται την άνοιξη. Τα θηλυκά για το σκοπό αυτό είναι εφοδιασμένα με ωοαποθέτη, ένα όργανο που μοιάζει με βελόνα.
Εχθροί
Οι γρύλοι εχουν πολλούς εχθρούς σπονδυλωτούς και ασπόνδυλους όπως σκορπιούς, αράχνες, χελώνες, σαύρες, βατράχια καθώς και μύκητες και ιούς. Επίσης, οι γρύλοι τρώγονται από τον άνθρωπο σε ορισμένες χώρες της Αφρικής και της Ασίας.
Πολιτιστικές και άλλες αναφορές
Τα έντομα αυτά φυλάσσονται σε κλουβιά ως κατοικίδια, σε χώρες της Ασίας και ιδιαίτερα στη Λαϊκή Δημοκρατία της Κίνας (Carrera 1991). Σε κλουβιά επίσης ως κατοικίδια μπορεί κανείς να τα δει και στην Ευρώπη, ιδίως σε χώρες της ιβηρικής χερσονήσου. Παλαιότερα γίνονταν και μονομαχίες μεταξύ γρύλων με μορφή αγώνα ή στοιχημάτων, ιδιαίτερα στο Μακάο.
Η μυθολογία των γρύλων είναι μεγάλη σε έκταση. Έτσι, κυρίως στη Βραζιλία ο λαός πιστεύει ότι το τραγούδι των γρύλων είναι σημάδι επικείμενης βροχής. . Στη βορειοανατολική πολιτεία Αλαγκόας της Βραζιλίας, το τραγούδι του γρύλου προαναγγέλλει θάνατο. Για το λόγο αυτό αν βρεθεί γρύλος να τραγουδά μέσα σε σπίτι, θανατώνεται. (Araújo 1977). Σε άλλες χώρες, όπως στα Μπαρμπάντος ο ήχος του εντόμου θεωρείται οιωνός για οικονομική ευημερία. (Forde 1988). Στη Ζάμπια υπάρχει η δοξασία ότι όποιος δει το γρύλο του είδους Gryllotalpa africanus θα του φέρει καλοτυχία (Mbata 1999).
Η εταιρεία Ντίσνεϊ έχει χρησιμοποιήσει τους γρύλους σε πολλές ταινίες κινουμένων σχεδίων και συνήθως σχετίζονται με το καλό. Επί παραδείγματι, στην ταινία «Πινόκιο» του 1940, ο Τζίμινι Κρίκετ εκπροσωπεί τη συνείδηση του κεντρικού ήρωα (του Πινόκιο). Στο χώρο της μουσικής, το όνομα των γρύλων (The Crickets) είχε το μουσικό συγκρότημα του θρυλικού πρωτοπόρου της ροκ εν ρολ, Μπάντι Χόλι.
Ταξινόμηση
thumb|right|Ο αφρικανικός γρύλος Gryllus bimaculatus Τα περισσότερα είδη γρύλων ζουν σε τροπικές χώρες. Στον ελληνικό χώρο τα γνωστότερα είδη είναι ο Γρύλος ο οικοδίαιτος (Acheta domesticus), ο οποίος κοινά λέγεται τριζόνι. Το είδος αυτό έχει χρώμα πράσινο και σταχτί, ζει αποκλειστικά μέσα σε σπίτια και προτιμά το ζεστό περιβάλλον.
Υποοικογένειες της οικογένειας Γρυλλίδες είναι:
Εξωτερικοί σύνδεσμοι
Κατηγορία:Ορθόπτερα
Μανίνα
right|200px|thumb|Οι χαρακτηριστικές περιπέτειες της "Έμμα", στη "Μανίνα" left|200px|thumb|Εξώφυλλο του περιοδικού, με φωτογραφία της [[Σίντι Λόπερ]]
Το εβδομαδιαίο περιοδικό Μανίνα εμφανίσθηκε στα μέσα του 1972 και η έκδοσή του διακόπηκε στα τέλη του 1992.
Απευθυνόταν κυρίως σε κορίτσια ηλικίας 8-15 ετών και αρχικά περιελάμβανε πολλές εικονογραφημένες ιστορίες (κόμικς) από ξένους εκδοτικούς οίκους, όπως φυσικά η πλειονότητα των περιοδικών που κυκλοφορούσαν εκείνη την εποχή στην Ελλάδα, αφού σπάνιζαν οι εγχώριοι τίτλοι. Με την πάροδο του χρόνου προστέθηκαν στην ύλη του διάφορα ένθετα αφιερώματα αλλά και πολλές προσφορές (ιδιαίτερα κατά τη δεκαετία του 1980) προκειμένου να παραμείνει ανταγωνιστικό σε σχέση με τα υπόλοιπα έντυπα που υπήρχαν στην αγορά.
Ο υπεύθυνος έκδοσής του Νικόλαος Δεληγιώργης είχε δηλώσει ότι οι ιστορίες άγγιζαν μοντέρνα θέματα της καθημερινότητας που είχαν κοινωνικές προεκτάσεις και απέφευγαν τις ακρότητες. Στο γεγονός αυτό οφείλονταν η επιτυχία που γνώρισε το περιοδικό, επιτυγχάνοντας στην κορύφωσή της τον αριθμό των 140.000 τευχών κάθε εβδομάδα.
Κατά την τελευταία περίοδο έκδοσής της, την "Μανίνα" είχε αναλάβει ο Κώστας Μπαζαίος.
Κατηγορία:Ελληνικά περιοδικά Κατηγορία:Ελληνικά κόμικς
Ευάγγελος Παπανούτσος
Ο Ευάγγελος Παπανούτσος (Πειραιάς, 27 Ιουλίου 1900 - Αθήνα, 2 Μαΐου 1982) ήταν σημαντικός Έλληνας παιδαγωγός, φιλόσοφος, θεολόγος και δοκιμιογράφος- κειμενογράφος του 20ου αιώνα. Η καταγωγή του ήταν από το Σοπωτό της Αχαΐας. Η συμβολή του στη λειτουργία και στην ανακαίνιση της Ελληνικής Παιδείας είναι ευρέως γνωστή. Οι κυριότερες μεταρρυθμίσεις που οφείλονται στον Ευάγγελο Παπανούτσο ήταν, μεταξύ άλλων, η καθιέρωση της δημοτικής στην Εκπαίδευση και ο διαχωρισμός της Μέσης Εκπαίδευσης στις βαθμίδες Γυμνασίου και Λυκείου. Το εκπαιδευτικό του έργο υπέστη έντονη κριτική από τους πραξικοπηματίες της δικτατορίας των συνταγματαρχών και αναιρέθηκε σχεδόν ολοσχερώς την περίοδο 1967-74. Ωστόσο, με την αποκατάσταση της δημοκρατίας, η εκπαιδευτική μεταρρύθμιση Ράλλη του 1976 ουσιαστικά στηρίχθηκε στις δικές του ιδέες.
Βιογραφία
Γεννήθηκε στον Πειραιά στις 27 Ιουλίου 1900 (παλαιό ημερολόγιο). Οι γονείς του ήταν οι Παναγιώτης Παπανούτσος και Ζηνοβία Κωστάλα. Είχε άλλα τρία αδέλφια: τον Νικόλαο, την Ελένη και την Χρυσούλα. Τις βασικές του σπουδές πραγματοποίησε στην ιδιαίτερη πατρίδα του. Από το 1915 ώς το 1919 φοίτησε στην Θεολογική Σχολή του Πανεπιστημίου Αθηνών. 'Εχοντας χάσει τον πατέρα του υπηρετεί ως προστάτης οικογενείας την στρατιωτική του θητεία. Κατά την τριετία 1924-1927, με υποτροφία του πλούσιου Αλεξανδρινού Χ. Νομικού, έκανε μεταπτυχιακές σπουδές στη Γερμανία και τη Γαλλία και το 1927 ονομάστηκε διδάκτωρ της Φιλοσοφικής Σχολής του Πανεπιστημίου της Τυβίγγης (Tübingen). Η διατριβή του είχε τίτλο Das Religiöse Erleben bei Platon (Το θρησκευτικό βίωμα στον Πλάτωνα).
Υπηρέτησε την Εκπαίδευση από το 1920 και ως εκπαιδευτικός πέρασε όλες τις βαθμίδες της ιεραρχίας: για λίγους μήνες ως δευτεροβάθμιος καθηγητής Ελληνικού Σχολείου στον Άγιο Νικόλαο Μελιτίνης Μάνης, από το 1921-1923 στο Αβερώφειο Γυμνάσιο Αλεξάνδρειας. Μετά το πέρας των μεταπτυχιακών και διδακτορικών σπουδών του το 1927 επανέρχεται μέχρι το 1930 στο Αβερώφειο Γυμνάσιο. Το 1930 -1931 με τον Ευάγγελο Πανέτσο ιδρύουν δυο πειραματικές τάξεις για την εφαρμογή νέων διδακτικών μεθόδων Την ίδια περίοδο συνιδρύει την Ελληνική Διδασκαλική Ένωση και τον Οκτώβριο του 1931 γυρίζει στην Ελλάδα και στέλνεται από το Υπουργείο Παιδείας να ιδρύσει το Διδασκαλείο Μυτιλήνης. Το 1934-1936 διατέλεσε Διευθυντής στην Παιδαγωγική Ακαδημία Αλεξανδρούπολης και από το 1937 -1938 υποδιευθυντής και διευθυντής της Παιδαγωγικής Ακαδημίας Ιωαννίνων. Το 1938-1939 ήταν καθηγητής στη Μαράσλειο Παιδαγωγική Ακαδημία, το 1939-1943 Διευθυντής στην Παιδαγωγική Ακαδημία Τρίπολης, το 1943-1944 συνδιευθυντής και διευθυντής στη Ράλλειο Παιδαγωγική Ακαδημία Πειραιά. Μετά την απελευθέρωση διορίσθηκε Γενικός Διευθυντής (1944-1946) και αργότερα (1950 και 1963) Γενικός Γραμματέας στο Υπουργείο Παιδείας από τον τότε πρωθυπουργό Γεώργιο Παπανδρέου. Το 1958 ιδρύει και οργανώνει (ως Αντιπρόεδρος του Αθηναϊκού Τεχνολογικού Ινστιτούτου τις Τεχνικές Σχολές Δοξιάδη. Από το 1946 έως το 1967 ήταν τακτικός φιλολογικός συνεργάτης της εφημερίδας Το Βήμα. Δίδαξε επί 20 χρόνια (1947-1967) Φιλοσοφία, Ψυχολογία και Παιδαγωγικά στο μορφωτικό ίδρυμα (Λαϊκό Πανεπιστήμιο) «Αθήναιον» που ίδρυσε ο ίδιος και υπό την διεύθυνσή του δημοσιεύθηκαν 15 τόμοι του περιοδικού «Παιδεία και Ζωή» (1946-1961) και 100 τόμοι αρχαίων Ελλήνων Συγγραφέων, έκδοση Ι. Ζαχαρόπουλου (1953-1958). Στην μεταπολίτευση εκλέγεται βουλευτής Επικρατείας με την Ένωση Κέντρου (1974-1977). Στις Εκλογές του 1977 είναι επικεφαλής του ψηφοδελτίου επικρατείας της Ένωσης Δημοκρατικού Κέντρου (Ε.ΔΗ.Κ.). Το 1977 εκλέχτηκε Επίτιμος Πρόεδρος της Εθνικής Εταιρείας Ελλήνων Λογοτεχνών.
Το 1980, δύο χρόνια πριν τον θάνατό του, εξελέγη τακτικό μέλος της Ακαδημίας Αθηνών συγκεντρώνοντας εικοσιδύο από τις τριαντατρείς ψήφους των παρόντων ακαδημαϊκών. Απεβίωσε στις 2 Μαΐου 1982.
Παιδαγωγικό
Ο Παπανούτσος έγινε περισσότερο γνωστός για το παιδαγωγικό του έργο, ιδιαίτερα για την εκπαιδευτική μεταρρύθμιση της κυβέρνησης του Γεώργιου Παπανδρέου (γνωστή ως μεταρρύθμιση Παπανούτσου) το 1964. Η μεταρρύθμιση αυτή αναλύεται στους εξής βασικούς άξονες :
Ο Π. Ξένος γράφει για τον Ευάγγελο Παπανούτσο: «Αναμφισβήτητα είχε πλατιά μόρφωση και πολλά προσόντα. Είχε φυσική ευφράδεια. Δίδασκε συναρπαστικά. Ήξερε να δένεται με το ακροατήριό του το ίδιο στην τάξη όπως και στην αίθουσα διαλέξεων. Έγραφε σωστά τη γλώσσα και την φρόντιζε. Ήξερε από ξένες γλώσσες και του χρωστάμε τη μετάφραση πολλών ξένων όρων στη γλώσσα μας. Μελετηρός και πάντα ενημερωμένος στους τομείς που τον απασχολούσαν. Ήταν ο διαβασμένος, ο φιλοσοφημένος δάσκαλος-παιδαγωγός που ευπροσήγορος ήταν έτοιμος να εξηγήσει ό,τι τον ρωτούσαν».
Συγγραφικό
Το συγγραφικό του έργο περιλαμβάνει δεκάδες βιβλία, όχι μόνο στην Ελληνική, αλλά και στη Γερμανική, την Αγγλική και τη Γαλλική. Εγκαινιάζεται στην Αλεξάνδρεια, το 1926, με την πραγματεία του Το πρόβλημα της ελευθερίας της βουλήσεως. Η Διδακτορική Διατριβή του Das relgiöse Erlebnis bei Platon στο πανεπιστήμιο της Τυβίγγης, που υποβλήθηκε την άνοιξη του 1926, επανεκδόθηκε το 1971 στα ελληνικά με τον τίτλο Το θρησκευτικό βίωμα στον Πλάτωνα. Εργασίες τού Ε. Π. Παπανούτσου έχουν δημοσιευθεί σε πολλά επιστημονικά περιοδικά της Ευρώπης και της Αμερικής. Επιπλέον μετέφρασε δοκίμια του Ιμμάνουελ Καντ και του Ντέιβιντ Χιουμ και, μαζί με τον Βασίλη Τατάκη, τους πλατωνικούς διαλόγους Φαίδων και Πρωταγόρας. Εκτός από τα άρθρα του στο περιοδικό «Παιδεία και Ζωή», δημοσίευσε άρθρα και μελέτες του και σε άλλα ελληνικά περιοδικά, όπως στη «Νέα Εστία», στο «Συνεταιριστής» και κάθε εβδομάδα στην εφημερίδα «ΒΗΜΑ».
Βραβεία
1976, Α’ Κρατικό Βραβείο κριτικής-δοκιμίου.
Εργογραφία
Ό Παπανούτσος μετέφρασε δοκίμια των Ιμάνουελ Καντ και Ντέιβιντ Χιούμ.
Εξωτερικοί σύνδεσμοι
Κατηγορία:Έλληνες παιδαγωγοί Κατηγορία:Έλληνες φιλόσοφοι Κατηγορία:Έλληνες δοκιμιογράφοι Κατηγορία:Έλληνες μεταφραστές Κατηγορία:Μέλη της Ακαδημίας Αθηνών Κατηγορία:Νεοελληνική εκπαίδευση Κατηγορία:Έλληνες βουλευτές επικρατείας Κατηγορία:Βουλευτές εκλεγμένοι με την Ένωση Κέντρου
Δήμοι της Βόρειας Μακεδονίας
Τον Φεβρουάριο του 2013, η Βόρεια Μακεδονία αναδιοργανώθηκε σε 80 δήμους. Οι 10 από αυτούς αποτελούν την πόλη των Σκοπίων (ή Μεγάλα Σκόπια).
Οι περισσότεροι από τους σημερινούς δήμους παρέμειναν αναλλοίωτοι ή απλά συγχωνεύθηκαν από τους προηγούμενους 123 δήμους που δημιουργήθηκαν τον Σεπτέμβριο του 1996. Άλλοι δήμοι ενοποιήθηκαν και τα σύνορα τους άλλαξαν. Πριν το 1996, οι τοπικές κυβερνήσεις ήταν οργανωμένες σε 34 διοικητικές περιφέρειες, κοινότητες ή κομητείες.
Το 2004 οι δήμοι μειώθηκαν σε 84. Το 2013 οι ακόλουθοι δήμοι ενσωματώθηκαν στον Δήμο Κίτσεβο:
Επιπλέον, η Βόρεια Μακεδονία διαιρείται σε 8 στατιστικές περιφέρειες, με βάση το προηγούμενο δημοτικό/νομαρχιακό πλαίσιο. Μια από αυτές τις περιοχές είναι τα Σκόπια (ή Μεγάλα Σκόπια) και η γύρω περιοχή.
Χάρτης
Ο χάρτης παρουσιάζει τους αγροτικούς και αστικούς δήμους της Βόρειας Μακεδονίας. Οι αριθμοί στον χάρτη αντιστοιχούν στους αριθμούς των δήμων που αναγράφονται στα αριστερά του ονόματος του δήμου στον πίνακα κάτω από τον χάρτη. Οι δήμοι που αποτελούν τα Σκόπια παρουσιάζονται με κόκκινους αριθμούς.
Δήμοι (2013–σήμερα)
Ο πίνακας που ακολουθεί παρουσιάζει τους δήμους της Βόρειας Μακεδονίας.
Τον Μάρτιο του 2013, οι ακόλουθοι δήμοι ενσωματώθηκαν στον Δήμο Κίτσεβο:
Σημειώσεις
Οι εκτάσεις των δήμων είναι το σύνολο των συνιστωσών περιοχών. Μέχρι και την απογραφή του 2002, τα στοιχεία για την έκταση των δήμου Άεροντρομ και Μπούτελ δεν ήταν διαθέσιμα και δεν περιλαμβάνονται σε αυτά των άλλων δήμων της περιφέρειας Σκοπίων.
Οι 10 δήμοι που αποτελούν τα Σκόπια.
Hierarchical Administrative Subdivision Codes (HASC)
Η συνολική έκταση περιλαμβάνει 577 τ.χλμ. εσωτερικά ύδατα τα οποία δεν κατανέμονται στον δήμο/περιφέρεια.
Εξωτερικοί σύνδεσμοι
Κατηγορία:Δήμοι της Βόρειας Μακεδονίας Κατηγορία:Διοικητική διαίρεση της Βόρειας Μακεδονίας Κατηγορία:Κατάλογοι κρατικών υποδιαιρέσεων Κατηγορία:Κρατικές υποδιαιρέσεις της Ευρώπης Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Πίγκοτς
Το Πιγκότς (Piggotts), γνωστή επίσης και ως Άγιος Μάρκος (St. Mark's) είναι κωμόπολη της Αντίγκουα και Μπαρμπούντα. Ανήκει στο νησί Αντίγκουα και στην ενορία του Αγίου Γεωργίου. Βρίσκεται νότια της Αντίγκουα και Μπαρμπούντα, βόρεια-κεντρικά της Αντίγκουα και νοτιοανατολικά του Αγίου Γεωργίου. Έχει πληθυσμό 1.667 κατοίκων (2008).
Γεωγραφία
Το Πίγκοτς βρίσκεται νότια της Αντίγκουα και Μπαρμπούντα, βόρεια-κεντρικά της Αντίγκουα και νοτιοανατολικά του Αγίου Γεωργίου. Βρίσκεται ανατολικά της πρωτεύουσας, Σεντ Τζον, πέντε μίλια μακριά από το Διεθνές Αεροδρομιο Β. Κ. Μπερντ και πολύ κοντά στο Στάδιο Σερ Βίβαν Ρίτσαρντς. Βρίσκεται λίγα χιλιόμετρα νότια του Φίτσιζ Κρικ, βορειοανατολικά του Πόττερς Βίλατζ, νοτιοανατολικά της Κασάντα Γκάρντενς και νοτιοδυτικά του Κόλπου του Φίτσιζ Κρικ. Βρίσκεται στην οδό Ολντ Πάρχαμ Ρόουντ.
Μεταφορές
Το τοπικό αεροδρόμιο είναι το Διεθνές Αεροδρόμιο Β. Κ. Μπερντ, το οποίο βρίσκεται σε γεωγραφικές συντεταγμένες 17°08′12″Β 061°47′35″Δ. Βρίσκεται κεντρικά του Αγίου Γεωργίου, βόρεια της Αντίγκουα και νότια της Αντίγκουα και Μπαρμπούντα. Βρίσκεται 8 χλμ. βορειοανατολικά της πρωτεύουσας, Σεντ Τζονς.
Αθλητισμός
thumb|right|Το [[Στάδιο Σερ Βίβιαν Ρίτσαρντς]]
Το κοντινότερο στάδιο της Πίγκοτς είναι το Στάδιο Σερ Βίβιαν Ρίτσαρντς (Sir Vivian Richards Stadium). Χτίστηκε για το Παγκόσμιο Κήπελο Κρίκετ 2007. Ονομάστηκε έτσι από τον αρχηγό της ομάδας Κρίκετ Δυτικών Ινδιών, Βίβιαν Ρίτσαρντς. Βρίσκεται 10 με 20 λεπτά με αμάξι από την πρωτεύουσα, Σεντ Τζον. Το κτίσιμό του κόστισε 60 Αμερικανικά δολάρια. Ο πρώτος αγώνας έγινε στις 30 Μαΐου 2008 και έπαιξαν οι Δυτικές Ινδίες εναντίον της Αυστραλίας.
Παραπομπές
Κατηγορία:Πόλεις της Αντίγκουα και Μπαρμπούντα Κατηγορία:Άγιος Γεώργιος (Αντίγκουα και Μπαρμπούντα)
Φάρος
thumb|right|250px|Φάρος thumb|right|250px|Φάρος στο τέλος του κόσμου στην Ushuaia, Αργεντινή Φάρος ονομάζεται το ειδικής και τυποποιημένης κατασκευής κτίσμα που οικοδομείται σε διάφορα σημεία των ηπειρωτικών ή νησιωτικών ακτών ή και επί βραχονησίδων, στο άνω μέρος του οποίου φέρεται ειδικός μηχανισμός που φωτοβολεί (εκπέμπει) συνήθως περιοδικό φως, χαρακτηριζόμενο εκ του σκοπού του ως ιδιαίτερο βοηθητικό μέσο στην ασφαλή ναυσιπλοΐα. Με τον όρο «φάρος» χαρακτηρίζονται τόσο το κτίσμα όσο και η συσκευή φωτοβολίας που είναι εγκατεστημένη σε αυτό.
Ιστορία
Οι σημαντικότεροι φάροι στην αρχαιότητα ήταν ο Φάρος της Αλεξάνδρειας και ο Κολοσσός της Ρόδου, ενώ σήμερα αναμφίβολα θεωρείται το Άγαλμα της Ελευθερίας στη Νέα Υόρκη στις ΗΠΑ, έστω κι αν ουσιαστικά δεν φωτοδοτεί. Στην Ελλάδα σε κάποιες πόλεις οι υφιστάμενοι φάροι αποτελούν τα σύμβολά τους όπως ο Φάρος της Αλεξανδρούπολης για την Αλεξανδρούπολη, ο Φάρος της Κρανάης για το Γύθειο, ο Φάρος της Πάτρας για την Πάτρα κ.λπ.
Γενική διάκριση
Σήμερα οι φάροι διακρίνονται σε "επανδρωμένους", όπου υφίστανται φαροφύλακες και σε "μη επανδρωμένους" ή "αυτόματους". Πλοία ή σκάφη που εξυπηρετούν ανάγκες φάρων ονομάζονται "φαρικά" ή "συντήρησης φάρων".
Ταυτότητα Φάρων
thumb|right|250px|Φαρικό οπτικό (μηχανή) τύπου [[Αυγουστίνος Φρενέλ|Φρενέλ όπου διακρίνονται οι επάλληλοι οριζόντιοι (πάνω και κάτω) και κάθετοι ομόκεντροι δακτύλιοι (διοπτρικά στοιχεία) περιμετρικά]] Κάθε φάρος φέρει ιδιαίτερο όνομα (συνήθως της περιοχής εγκατάστασης), και γεωγραφικό στίγμα. Επίσης ιδιαίτερα στοιχεία εκάστου είναι το ύψος του (της φωτιστικής εστίας του από της μέσης πλήμμης της στάθμης της θάλασσας) και η περιοδικότητα διαδοχής φωτοβολίας και σκότους. Το τελευταίο αυτό γνώρισμα καλείται χαρακτηριστικό φάρου (characteristic). Η περίπτωση ύπαρξης δύο φάρων με ίδιο χαρακτηριστικό στην ίδια γεωγραφική περιοχή πρέπει να θεωρείται αποκλεισμένη. Ο απαιτούμενος χρόνος για μια πλήρη επανάληψη του χαρακτηριστικού του φάρου ονομάζεται περίοδος φάρου. Η περιοδικότητα φάρου μετριέται σε λεπτά ή δευτερόλεπτα της ώρας. Τα ύψη των Φάρων για λόγους ασφαλείας μετρώνται συνήθως σε πόδια ή μέτρα και αντιπροσωπεύουν το ύψος της εστίας και όχι όλου του κτίσματος από τη μέση πλήμμη (MHV) της θάλασσας. Όλα τα παραπάνω στοιχεία που προσδιορίζουν έκαστο φάρο καθώς και των εγκαταστάσεων αυτών περιλαμβάνονται στους φαροδείκτες. Στους ναυτικούς χάρτες οι φάροι συμβολίζονται με κόκκινο μικρό κύκλο ή με αστερίσκο συνοδευόμενο με κόκκινο λοβό στη γεωγραφική του θέση.
Τομείς Φάρων
thumb|Ο Φάρος της Αλεξανδρούπολης Πολλοί φάροι δεν είναι ορατοί απ΄ όλα τα σημεία του ορίζοντα, ή όπως λέμε δεν είναι "περίβλεπτοι" και τούτο διότι παρεμβάλλεται συνήθως τμήμα ξηράς. Έτσι αυτοί παρουσιάζουν σκοτεινό (obscured) τομέα (sector). Άλλοι πάλι παρουσιάζουν τομείς διαφορετικών χρωμάτων προκειμένου να επιδείξουν ελεύθερη πλεύσιμη περιοχή, με πράσινο χρώμα, και τα αβαθή ή κάποια ξέρα ή ναυάγιο με ερυθρό χρώμα. Τέλος υφίστανται και οι φανοί καλούμενοι direction lights που δεικνύουν λευκό φως σε διαπλεύσιμο χώρο των στενών εισόδων λιμένων και ερυθρό ή πράσινο εκατέρωθεν της εισόδου. Τα όρια αυτών των τομέων αναφέρονται κατά διοπτεύσεις πάντα από την θάλασσα τόσο στους χάρτες όσο και στους φαροδείκτες και στους πλοηγούς (βοηθήματα).
Ισχύς φάρων
Η ισχύς των φάρων (power of lights) αποτελεί μια ένδειξη της λαμπρότητάς τους, δηλαδή της φωτιστικής τους ικανότητας που εκφράζεται σε "κηρία" (candles) και αποτελεί στοιχείο της ταυτότητάς τους. Τα φωτιστικά μηχανήματα των φάρων είναι είτε αυτόματα (ανεπιτήρητοι), είτε λειτουργούν με ηλεκτρισμό. Τελευταία άρχισαν να λειτουργούν και φάροι με ατομική ενέργεια όπως εκείνος της εισόδου του κόλπου Chesapeake των ΗΠΑ.
Εποπτεία φάρων
Το σύνολο των εγκατεστημένων φάρων, η διάταξή τους και τα χαρακτηριστικά εκάστου αποτελούν το φαρικό σύστημα της Χώρας που περιλαμβάνεται σε ειδικά ναυτιλιακά βοηθήματα (βιβλία) τους φαροδείκτες. Αρμόδια Υπηρεσία ελέγχου και γενικής εποπτείας του ελληνικού φαρικού συστήματος είναι η Υπηρεσία Φάρων, ανεξάρτητη Υπηρεσία του Ελληνικού Πολεμικού Ναυτικού. Το 1955 οι φάροι που λειτουργούσαν στην Ελλάδα ανέρχονταν σε 470 εκ των οποίων οι 93 ήταν επιτηρούμενοι και οι υπόλοιποι αυτόματοι. Νομοθετημένες τότε οργανικές θέσεις προσωπικού έφθαναν τις 320. Βασικός νόμος που διέπει τους Φάρους στην ελληνική επικράτεια είναι ο Νόμος 1629 του 1951 όπως έχει τροποποιηθεί και ισχύει μέχρι και σήμερα.
Εξωτερικοί Σύνδεσμοι
Φαρος
Πανελλήνιο πρωτάθλημα ανώμαλου δρόμου γυναικών 1956
Το Πανελλήνιο πρωτάθλημα ανώμαλου δρόμου γυναικών 1956, διεξήχθη στις 26 Φεβρουαρίου στη Νέα Φιλαδέλφεια, στο εκεί Γυμναστήριο της ΑΕΚ, σε απόσταση 1.500μ. Πρωταθλήτρια στο ομαδικό αναδείχθηκε η Ε.Α.Σ.Α. (Γυμναστική Ακαδημία) για τρίτη φορά στην ιστορία της.
Live Encounters
Live Encounters είναι ο τίτλος του DVD, διπλού CD και τριπλού δίσκου βινυλίου του βρετανικού χαρντ ροκ συγκροτήματος Deep Purple, το οποίο ηχογραφήθηκε στις 6 Ιουνίου του 1996 στο "Spodek" του Κατοβίτσε, στην Πολωνία και κυκλοφόρησε στις 12 Οκτωβρίου του 2004 από την εταιρεία "Thames Live" παγκοσμίως και από την "Metal Mind Productions" στην Πολωνία.
Η βιντεοσκόπηση πραγματοποιήθηκε από πολωνικό τηλεοπτικό δίκτυο, ενώ ως μπόνους υλικό περιλαμβάνονται συνεντεύξεις με τους Ίαν Γκίλαν, Ρότζερ Γκλόβερ, Στηβ Μορς και Ίαν Πέις, με χρονική διάρκεια πάνω από είκοσι λεπτά η κάθε μία.
Η συναυλία πραγματοποιήθηκε στα πλαίσια της περιοδείας για την προώθηση του δίσκου "Purpendicular", ο οποίος είχε κυκλοφορήσει τον Φεβρουάριο του 1996.
Τα τραγούδια του DVD
2. Maybe I’m A Leo (Blackmore, Gillan, Glover, Lord, Paice)
3. Vavoom: Ted the Mechanic (Gillan, Morse, Glover, Lord, Paice)
4. Pictures of Home (Blackmore, Gillan, Glover, Lord, Paice)
5. Black Night (Blackmore, Gillan, Glover, Lord, Paice)
6. Cascades I'm Not Your Lover / Steve Morse's solo (Gillan, Morse, Glover, Lord, Paice)
7. Sometimes I Feel Like Screaming (Gillan, Morse, Glover, Lord, Paice)
8. Woman from Tokyo (Blackmore, Gillan, Glover, Lord, Paice)
9. Rosa's Cantina (Gillan, Morse, Glover, Lord, Paice)
10. Smoke on the Water (Blackmore, Gillan, Glover, Lord, Paice)
11. Jon Lord's solo (Lord)
Ασούρ Σαντουνί
Ο Ασούρ Σαντουνί, ήταν βασιλιάς της Ασσυρίας (1473 π.Χ.) γιος και διάδοχος του βασιλιά της Ασσυρίας Νουρ Ιλί. Βασίλεψε μόνο έναν μήνα και στην συνέχεια ανατράπηκε με πραξικόπημα από τον θείο του Ασούρ Ραμπί Α'
Live Encounters
Τα τραγούδια του DVD
13. Speed King (Blackmore, Gillan, Glover, Lord, Paice)
Ασούρ Σαντουνί
Πηγές
Κατηγορία:Βασιλείς της Ασσυρίας
Live Encounters
Τα τραγούδια του DVD
14. Perfect Strangers (Blackmore, Gillan, Glover)
15. Hey Cisco (Gillan, Morse, Glover, Lord, Paice)
16. Highway Star (Blackmore, Gillan, Glover, Lord, Paice)
Τα μέλη του συγκροτήματος
Το Live Encounters ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:
Παραπομπές
Κατηγορία:Δισκογραφία των Deep Purple Κατηγορία:Άλμπουμ του 2004
Στατιστικές περιφέρειες της Βόρειας Μακεδονίας
350px|right|Οι περιφέρειες της Βόρειας Μακεδονίας Η Βόρεια Μακεδονία διαιρείται γεωγραφικά σε οκτώ περιφέρειες. Οι περιφέρειες αυτές δημιουργήθηκαν κυρίως για στατιστικούς σκοπούς. Δεν αποτελούν μέρος της διοικητικής διαίρεσης της χώρας καθώς διοικητικά η χώρα διαιρείται σε δήμους.
Δείτε επίσης
Περιφερειες
Αυτοκινητόδρομος 1 (Βουλγαρία)
Ο Αυτοκινητόδρομος 1 (Aвтомагистрала „Тракия“, Αβτομαγκιστράλα Τράκιγια, Αυτοκινητόδρομος Θράκης) είναι ο κυριότερος αυτοκινητόδρομος της Βουλγαρίας, που συνδέει την πρωτεύουσα Σόφια με την τέταρτη μεγαλύτερη πόλη της χώρας και μεγάλο λιμάνι της Μαύρης Θάλασσας, Μπουργκάς, αποτελώντας την πιο σημαντική σύνδεση μεταξύ δυτικής - ανατολικής Βουλγαρίας. Όπως υποδεικνύει και το όνομά του, βρίσκεται στην ιστορική περιοχή της Θράκης. Έχει μήκος 360 χιλιόμετρα και ολοκληρώθηκε στις 15 Ιουλίου 2013, μετά από 40 χρόνια κατασκευής.
Γιώργος Κέντρος
Ο Γιώργος Κέντρος (γεννημένος στην Αθήνα το 1951) είναι Έλληνας ηθοποιός του θεάτρου, του κινηματογράφου και της τηλεόρασης. Απόφοιτος της Νομικής αλλά και της Δραματικής Σχολής του Εθνικού Θεάτρου, μαθητής του Μίνωα Βολανάκη, του Κάρολου Κουν και του Μάνου Χατζηδάκι, δραστηριοποιήθηκε στην υποκριτική τέχνη από το 1974, έχοντας ερμηνεύσει πάρα πολλούς ρόλους κλασικού και σύγχρονου ρεπερτορίου. Επίσης έχει εμφανισθεί σε αρκετές τηλεοπτικές σειρές, όπως και σε κινηματογραφικές ταινίες.
Αυτοκινητόδρομος 1 (Βουλγαρία)
Κατηγορία:Αυτοκινητόδρομοι της Βουλγαρίας
Γιώργος Κέντρος
Θεατρικές παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Λιβύη
Η Λιβύη, επίσημα Κράτος της Λιβύης (αραβικά: دولة ليبيا, βερβερικά: ⵍⵉⴱⵢⴰ, κοπτικά: ⲧⲉⲙⲫⲁⲓⲁⲧ) είναι χώρα της Βόρειας Αφρικής και βρέχεται βόρεια από τη Μεσόγειο. Ανατολικά της βρίσκεται η Αίγυπτος, νοτιοανατολικά της το Σουδάν, ενώ νότια συνορεύει με το Τσαντ και τον Νίγηρα και δυτικά με την Αλγερία και την Τυνησία. Το 90% του εδάφους της είναι έρημος και η Λιβύη είναι η τέταρτη μεγαλύτερη αφρικανική χώρα σε έκταση. Πρωτεύουσα της χώρας είναι η Τρίπολη, όπου ζουν 1,7 εκατομμύρια κάτοικοι.
Το όνομα της χώρας προέρχεται από τον αιγυπτιακό όρο Λίμπου, ο οποίος αναφέρεται στους Βερβερίνους που ζούσαν δυτικά του Νείλου. Στα ελληνικά έγινε Λιβύη, αν και στην αρχαία Ελλάδα ο όρος είχε ευρύτερη σημασία, υπονοώντας ολόκληρη τη Βόρειο Αφρική δυτικά της Αιγύπτου ή και ολόκληρη την αφρικανική ήπειρο. Η Λιβύη έχει το τρίτο κατά κεφαλήν ΑΕΠ στην Αφρική μετά τις Σεϋχέλλες και τη Νότια Αφρική, κάτι που οφείλεται στον χαμηλό πληθυσμό της και τα μεγάλα αποθέματα πετρελαίου. Η σημαία της Λιβύης ήταν η μοναδική στον κόσμο σημαία χώρας που αποτελείτο από μόνο ένα χρώμα και δεν έφερε κανένα άλλο σύμβολο ή άλλες λεπτομέρειες.
thumb|260px|Το Ταντράρτ Ακακούς στη Σαχάρα στη νοτιοδυτική Λιβύη, στα σύνορα με την Αλγερία